
22.01.2025. rīkojums nr. JMS/1-9/25/5 

Vardarbības un konfliktu novēršanas noteikumi


Izdoti saskaņā ar Vispārējās izglītības likuma
 10. panta trešās daļas 2. punktu

I. Vispārīgie jautājumi

1. Vardarbības un konfliktu novēršanas kārtība Jelgavas mākslas skolā  nosaka, kā tiek konstatēta un risināta vardarbība vai konflikti starp izglītojamajiem, starp izglītojamo un pedagogu vai izglītības iestādes darbinieku, kā arī starp pedagogiem un vecākiem (vismaz viens likumiskais pārstāvis) par izglītojamo pārkāpumu gadījumiem. Kārtība arī nosaka konkrētas darbības, kas izstrādātas izglītības iestādei konflikta situāciju risināšanai, kā arī prevencijas pasākumus gadījumos, kad izglītojamais bez attaisnojoša iemesla neapmeklē izglītības iestādi saistībā ar iespējamu vardarbību pret sevi.
2. Vardarbības un konfliktu novēršanas kārtības (turpmāk – kārtība) mērķis ir novērst fizisku vai emocionālu vardarbību pret izglītojamo, radot vidi mentāli un fiziski vesela cilvēka attīstībai.
3. Vardarbības pret izglītojamo novēršanai izglītības iestāde papildus ievēro Valsts bērnu tiesību aizsardzības inspekcijas 2008.gada 8.oktobra metodiskos ieteikumus „Izglītības iestādes, sociālā dienesta, bāriņtiesas un citu iestāžu kompetence starpinstitucionālajā sadarbībā, veicot preventīvo darbu un risinot vardarbības gadījumus pret bērnu”, kas nosaka rīcības shēmas un veicamos pasākumus, gadījumos, kad pastāv aizdomas par iespējamiem bērnu tiesību pārkāpumiem saistībā ar vardarbību pret izglītojamo (pielikums).
4. Darbā ar izglītojamo problēmsituāciju risināšanu tiek ievērota konfidencialitāte. Saskaņā ar Bērnu tiesību aizsardzības likumā noteikto, informācija, kuru par izglītojamo ieguvis izglītības iestādes darbinieks, ir ierobežotas pieejamības, un ziņas, kas jebkādā veidā varētu kaitēt izglītojamā turpmākajai attīstībai vai viņa psiholoģiskā līdzsvara saglabāšanai, nav izpaužamas. Visi ar vardarbības vai konfliktu izmeklēšanu saistītie dokumenti glabājas pie izglītības iestādes vadītāja.
5. Fiziska vardarbība šīs kārtības izpratnē ir izglītojamā veselībai vai dzīvībai bīstams apzināts spēka pielietojums.
6. Emocionālā vardarbība šīs kārtības izpratnē ir izglītojamā garīgo vajadzību ignorēšana, pašcieņas aizskaršana vai psiholoģiskā ietekmēšana, negatīvi ietekmējot viņa emocionālo attīstību.
7. Konflikts šīs kārtības izpratnē ir pretēju vēlmju, interešu, viedokļu, pozīciju un mērķu sadursme, sacensība vai ķīviņš starp atšķirīgi domājošiem indivīdiem.

II. Konflikti starp izglītojamajiem

8. Ja konstatēts konflikts starp izglītojamiem, kura laikā saskatāma fiziska vai emocionāla vardarbība, tiek veiktas šādas darbības:
8.1. pedagogs (vai jebkurš darbinieks, kurš konstatējis attiecīgo situāciju) nekavējoties ziņo izglītības iestādes vadītājam par konstatēto konflikta situāciju. Vadītājs ziņo izglītojamā vecākiem;
8.2. pedagogs veic ierakstu žurnālā par notikušo konfliktu, izglītības iestādes vadītājs paziņo vecākiem, vecāki apstiprina, ka viņi ir informēti par šādu konfliktu;
8.3. ja konflikta situācija nav atrisināta, tad pedagogs iesniedz rakstisku iesniegumu izglītības iestādes vadītājam, tālāk lemjot par situācijas risināšanu;
8.4. pamatojoties uz pedagoga rakstisko iesniegumu, izglītības iestādes vadītājs aicina konfliktā iesaistīto izglītojamo vecākus uz sarunu klātienē izglītības iestādē, kuras laikā cenšas konfliktu atrisināt.
9. Pēc notikuma izvērtēšanas, ja tiek konstatēts, ka arī turpmāk izglītojamā uzvedība apdraud savu un pārējo izglītojamo drošību, veselību un dzīvību, izglītības iestādes vadītājs, lemj par mācību nodrošināšanu citā telpā un atbalsta pasākumu piemērošanu saskaņā ar Ministru kabineta 2023. gada 22. augusta noteikumu Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 11. punktu.
10. Izglītības iestāde ir tiesīga atskaitīt izglītojamo no izglītības iestādes saskaņā ar Ministru kabineta noteikumiem par kārtību, kādā izglītojamie tiek uzņemti  izglītības iestādē un atskaitīti no tās, un obligātajām prasībām pārcelšanai uz nākamo klasi.

III. Konflikti starp izglītojamo un izglītības iestādes darbinieku

11. Ja noticis konflikts starp izglītojamo un pedagogu vai izglītības iestādes  darbinieku, kura laikā saskatāma fiziska vai emocionāla vardarbība pret pedagogu vai izglītības iestādes  darbinieku, tiek veiktas šādas darbības: 
11.1. izglītojamais, pedagogs vai izglītības iestādes darbinieks vēršas pie izglītības iestādes vadītāja ar mutisku vai rakstisku iesniegumu ar situācijas aprakstu;
11.2. izglītības iestādes vadītājs organizē sarunu, kurā piedalās konfliktā iesaistītās puses un izglītojamā likumiskais pārstāvis.
12. Ja noticis konflikts starp izglītojamo un pedagogu vai izglītības iestādes darbinieku, kura laikā izglītojamais informējis savus vecākus un vecāki pedagoga vai izglītības iestādes darbinieka rīcību novērtējuši kā nepedagoģisku (nepedagoģiski profesionālās ētikas pārkāpums), tiek veiktas šādas darbības:
12.1. izglītības iestādes vadītāja klātbūtnē vecāki veic pārrunas ar pedagogu vai izglītības iestādes darbinieku, kurš ir iesaistīts konflikta situācijā; 
12.2. ja vecāki ar pedagogu konflikta situāciju nevar atrisināt, tad:
12.2.1.izglītojamā vecāki raksta iesniegumu par notikušo izglītības iestādes vadītājam detalizētai izvērtēšanai;
12.2.2. izglītības iestādes pieprasa rakstisku paskaidrojumu pedagogam vai izglītības iestādes darbiniekam;
12.2.3. izglītības iestādes vadītājs var izveidot komisiju un izvērtēt konfliktu paplašinātā sastāvā, kur komisijā bez izglītības iestādes vadītāja ir vēl vismaz 1 (viens) pedagogu pārstāvis un 1 (viens) darbinieks;
12.2.4. tiek veiktas pārrunas atsevišķi ar izglītojamā vecākiem un pedagogu vai izglītības iestādes darbinieku; ja nepieciešams uz noslēguma sarunu pieaicina personu no izglītības iestādes dibinātāja, vietējās pašvaldības atbildīgos speciālistus;
12.2.5. pēc notikuma izvērtēšanas, pēc nepieciešamības, izglītības iestādes vadītājam ir tiesības piemērot disciplinārsodus (piezīme; rājiens), atstādināt darbinieku no darba vai izteikt darba uzteikumu;
12.2.6. ja netiek konstatēta pedagoga vai atbalsta darbinieka vainojama rīcība, izglītības iestāde informē izglītojamo un likumisko pārstāvi par darbinieka darbības izvērtējumu un atbilstību attiecīgiem normatīvajiem aktiem un ētikas principiem.

IV. Izglītojamais bez attaisnojoša iemesla neapmeklē izglītības iestādi

13. Gadījumos, kad izglītojamais bez attaisnojoša iemesla neapmeklē izglītības iestādi, izglītības iestāde veic šādas darbības:
13.1. pedagogs sazinās ar vecākiem, lai noskaidrotu apmeklējuma kavējumu cēloni;
13.2. kad izglītojamais ierodas izglītības iestādē, pedagogs uzklausa viņa viedokli par situāciju;
13.3. klases audzinātājs sadarbībā ar citiem izglītības iestādes pedagogiem veic izglītojamā novērošanu klasē;
13.4.  situācijas, par kurām pedagogs nekavējoties ziņo  izglītības iestādes vadītājam: 
13.4.1.  aizdomas, ka izglītojamais cieš no emocionālas, fiziskas vai seksuālas vardarbības;
13.4.2.  saņemta informācija, ka izglītojamais nav nakšņojis mājās;
13.4.3.  pedagogs pamanījis, ka izglītojamā uzvedība izmainījusies (piemēram, uzvedība kļuvusi izaicinoša, rupja, izglītojamais noslēdzies sevī, ir drūms); 
13.4.4. pedagogs pamanījis, ka izglītojamam nav sezonai piemērots apģērbs, mācību līdzekļi, vai arī izglītojamais nav ēdis. 
14. Ja vecāki par problēmsituāciju ir informēti gan mutiski, gan rakstiski, bet neattaisnotie kavējumi turpinās, pedagogs nekavējoši informē  izglītības iestādes vadītāju.
15. Skolas administrācija ar pedagogu un vecākiem analizē izglītojamā neattaisnoto kavējumu cēloņus, izmantojot gan izglītojamā rakstveida paskaidrojumus, gan anketēšanu, gan individuālas sarunas, var veikt arī mājas apmeklējumus. Minētie uzdevumi tiek sadalīti administrācijai izglītības iestādē. 
16. Darba gaitā ir jāizvērtē vairāki iespējamie problēmas cēloņi, kas var būt saistīti ar: 
16.1.  problēmām izglītības iestādē;
16.2. izglītojamā individuālo situāciju (veselības problēmas, mācību un uzvedības traucējumi, individuālas problēmas jeb pārdzīvojumi, kas saistīti ar attīstības vai traumatisko krīzi, u.c.);
16.3. problēmām ģimenē. 
17. Pēc informācijas apkopošanas tā tiek nodota izglītības iestādes vadītājam, kurš tālāk lemj par saziņu ar izglītojamā vecākiem un atbildīgo pašvaldības un bērnu tiesību aizsardzības iestāžu piesaisti situācijas noregulēšanai








Jelgavas Mākslas skolas direktore 					                          A.Stankeviča
           































Pielikums Nr.1.

Izglītības iestādes, sociālā dienesta, bāriņtiesas un citu iestāžu kompetence starpinstitucionālajā sadarbībā, veicot preventīvo darbu un risinot vardarbības gadījumus pret bērnu
 
    Valsts bērnu tiesību aizsardzības inspekcija (turpmāk tekstā – inspekcija) savā darbības laikā sniedzot konsultācijas, organizējot tikšanās, vadot apmācības, kā arī veicot bērnu tiesību ievērošanas pārbaudes ir konstatējusi vairākas problēmas, kas saistītas ar preventīvo darbu vardarbības novēršanā un savlaicīgas un kvalitatīvas palīdzības sniegšanu bērniem, kuri cietuši no vardarbības. Galvenā problēma, lai varētu sniegt kvalitatīvus pakalpojumus, joprojām ir starpinsitucionālās sadarbības nepietiekama nodrošināšana. 
Līdz ar to, inspekcija ir izstrādājusi metodiskos ieteikumus „Izglītības iestādes, sociālā dienesta, bāriņtiesas un citu iestāžu kompetence starpinstitucionālajā sadarbībā, veicot preventīvo darbu un risinot vardarbības gadījumus pret bērnu”. 
 Metodiskajos ieteikumos apkopoti veicamie pasākumi (praktisku situāciju apraksts ar shēmām), kurā iekļauta institūciju kompetence (pamatojoties uz normatīvajos aktos noteiktajām prasībām) gadījumos, kad ir aizdomas par iespējamiem bērnu tiesību pārkāpumiem (īpaši vardarbību pret bērnu). 
Metodiskais materiāls ir paredzēts kā palīgmateriāls darbam dažādu institūciju speciālistiem, risinot problēmsituācijas, kas saistītas ar bērnu tiesību pārkāpumiem. 
Vienlaikus gribam izteikt pateicību sadarbībā materiāla tapšanā Bērnu un ģimenes lietu ministrijas Bāriņtiesu uzraudzības un metodiskās vadības departamentam, Rīgas domes Izglītības, Jaunatnes un Sporta departamentam un Latvijas Universitātes lektorei Dainai Vanagai. 
Starpinstitucionālā sadarbība ir nepieciešama, lai bērnu tiesību aizsardzības subjekti – bērna ģimene, izglītības, kultūras, veselības aprūpes, bērnu aprūpes iestādes, policija, valsts un pašvaldības institūcijas, sabiedriskas organizācijas un citas fiziskas un juridiskas personas, kuru darbība saistīta ar palīdzības sniegšanu bērniem, kā arī darba devēji veiksmīgi varētu īstenot normatīvajos aktos noteiktās prasības, nodrošinot bērnu tiesības (piemēram, bērna drošību, aizsardzību, tiesības uz izglītību, tiesības būt pasargātam no fiziskas, garīgas un seksuālas ekspluatācijas). 
Bērnu tiesību aizsardzības likuma 70.panta pirmajā daļā noteikts, ka visu bērna tiesību aizsardzības subjektu pienākums ir jebkurā gadījumā sniegt palīdzību bērnam, kuram tā nepieciešama. 
Nevienai no bērna tiesību nodrošināšanā iesaistītajām institūcijām nav visu nepieciešamo zināšanu, prasmju vai līdzekļu, kas vajadzīgi problēmas atrisināšanai. Katra no iesaistītajām institūcijām ir kompetenta pieņemt lēmumu kādā noteiktā aspektā, piemēram, izglītības iestāde nodrošina mācību un audzināšanas procesu, kā arī sniedz bērnam atbalstu, sociālais dienests sniedz finansiālu un psihosociālu atbalstu, bāriņtiesa lemj par nepieciešamību atņemt vecākiem aprūpes tiesības un lemj par bērna ārpusģimenes aprūpi, ārstniecības iestāde sniedz bērnam nepieciešamo medicīnisko palīdzību, policija veic izmeklēšanas darbības un nodrošina likumpārkāpumu profilakses darbu. 
Risinot vardarbībā cietuša bērna tiesību aizsardzības jautājumus, nepieciešams ņemt vērā šādus aspektus: 
· bērna tūlītējās vajadzības, kā arī ilgtermiņa vajadzības (vajadzību pēc drošības, aprūpes un īpašas palīdzības), 
· noderīgas informācijas apmaiņas nepieciešamība, kas palīdz nodrošināt tūlītēju un pastāvīgu bērna drošību, 
· ir nepieciešams viens speciālists, kurš vada darbu ar konkrēto gadījumu un koordinē sadarbību, 
· starpinstitucionālā novērtēšana un izpētes plānošana vislabāk atbilst bērna interesēm, kā arī nodrošina resursu pieejamību. 
Starpinstitucionālā sadarbība balstās uz starpprofesionāļu komandas darbu, kurā piedalās visu kompetento institūciju pārstāvji. Starpprofesionāļu komanda ir dažādu disciplīnu profesionāļu grupa, kurai ir kopējs mērķis kvalitatīva pakalpojuma sniegšanā klientam un pēc iespējas labāks problēmsituācijas risinājums. Ar starpinstitucionālās komandas sadarbību var piesaistīt nepieciešamos resursus bērna problēmas risināšanā. 
Starpinstitucionālo sadarbības mehānismu, piemēram, starp izglītības iestādi, sociālo dienestu, policiju var noteikt pašvaldība, izdodot rīkojumu vai iekļaujot minēto jautājumu saistošajos noteikumos.

Situācija A
Bērns bez attaisnojoša iemesla neapmeklē izglītības iestādi
 
1.Pedagogs sazinās ar vecākiem, lai noskaidrotu skolas kavējumu cēloni. 
2.Kad bērns ierodas izglītības iestādē, pedagogs uzklausa bērna viedokli par situāciju. 
3.Pedagogs sadarbībā ar citiem izglītības iestādes pedagogiem veic izglītojamā novērošanu klasē. 
4.Situācijas, par kurām pedagogam nekavējoties jāziņo sociālajam pedagogam vai izglītības iestādes administrācijai: 
· aizdomas, ka bērns cieš no emocionālas, fiziskas vai seksuālas vardarbības, 
· saņemta informācija, ka bērns nav nakšņojis mājās, 
· pedagogs pamanījis, ka bērna uzvedība izmainījusies (piemēram, uzvedība kļuvusi izaicinoša, rupja, bērns noslēdzies sevī, ir drūms), 
· pedagogs pamanījis, ka bērnam nav sezonai piemērots apģērbs, mācību līdzekļi, vai arī bērns nav ēdis.  
5. Ja vecāki par problēmsituāciju ir informēti gan mutiski, gan rakstiski (sagatavojot oficiālu vēstuli), bet neattaisnotie kavējumi turpinās, pedagogs nedēļas laikā informē  izglītības iestādes administrācijas pārstāvi (direktora vietnieci izglītības jomā vai metodiķi audzināšanas jautājumos). 
6.  Izglītības iestādes administrācija, pedagogs un vecāki analizē bērna neattaisnoto kavējumu cēloņus izmantojot gan izglītojamā rakstveida paskaidrojumus vai anketēšanu, vai individuālas sarunas, var veikt arī mājas apmeklējumus. Minētie uzdevumi tiek sadalīti speciālistiem izglītības iestādē. 
Piemēram, pedagogs veic anketēšanu mikroklimata izpētei klasē un individuālas sarunas, admonistrācijas pārstāvis  veic mājas apmeklējumu..  
Šādas analīzes mērķis ir apzināt vai izslēgt kavējumu cēloņus izglītības iestādes vidē, piemēram, vienaudžu vardarbību. 
7. Darba gaitā ir jāizvērtē vairāki iespējamie problēmas cēloņi, kas var būt saistīti ar: 
· Problēmām izglītības iestādē (skatīt situāciju A1);  
· Bērna individuālo situāciju (veselības problēmas, mācību un uzvedības traucējumi, individuālas problēmas jeb pārdzīvojumi, kas saistīti ar attīstības vai traumatisko krīzi, u.c.) (skatīt situāciju A2); 
· Problēmām ģimenē (skatīt situāciju A3). 
Iespējama ir situācija, kad problēmas ir saistītas ar vairākiem cēloņiem, piemēram, vecāku atkarība no alkohola, nerūpēšanās par bērnu, mācību un uzvedības traucējumi – problēmas izglītības iestādē.  
 
8.Problēmas risināšanai izglītības iestādei pēc nepieciešamības ieteicams sadarboties ar pašvaldības sociālā dienesta, bāriņtiesas vai policijas pārstāvjiem. Šajā gadījumā starpinstitucionālās komandas vadītājs var būt izglītības iestāde. (skatīt attēlu Nr.1) 

!!!Darbā ar izglītojamo problēmsituācijas risināšanā jāievēro konfidencialitāte. Saskaņā ar Bērnu tiesību aizsardzības likumā noteikto, informācija, kuru par izglītojamo ieguvis bērnu aprūpes, izglītības, sociālās palīdzības vai citas iestādes darbinieks vai valsts vai pašvaldības institūcijas darbinieks, pildot amata pienākumus, ir konfidenciāla, un ziņas, kas jebkādā veidā varētu kaitēt izglītojamā turpmākajai attīstībai vai viņa psiholoģiskā līdzsvara saglabāšanai, nav izpaužamas. 
9.Tad, kad izglītojamais atgriežas izglītības iestādē, būtu vēlams izstrādāt plānu izglītojamā adaptācijai, informējot par to priekšmetu pedagogus.  

Situācija A1
Izglītojamais bez attaisnojoša iemesla neapmeklē izglītības iestādi:
                    Problēmas izglītības iestādē
 
1.Pedagogs veic novērojumus, informē psihologu un sociālo pedagogu ar lūgumu iesaistīties problēmas identificēšanas procesā. 
2.Izglītojamo nepieciešams uzklausīt (sarunu veic tas darbinieks, kuram ar izglītojamo ir vislabākais kontakts). 
3.Izpētes gaitā jāizanalizē un jāizvērtē iespējamie cēloņi izglītības iestādē. Šādi cēloņi var būt: 
 
3.1. emocionāla, fiziska vai seksuāla vardarbība starp izglītojamiem 
Emocionālā un fiziskā vardarbība starp izglītojamiem var būt ļoti traumējoša un atstāt tālejošas sekas. Tādēļ pedagogiem sanākot kopā būtu jāapkopo savi novērojumi par izmaiņām klases mikroklimatā (konflikti, draugu grupas, izstumtie izglītojamie).  
Ja tiek identificēta vardarbība starp izglītojamiem (vienaudžu vardarbība): 
· [bookmark: _Hlk188431907]pedagogs nekavējoties piesaista izglītības iestādes direktora vietnieci izglītības jomā mikroklimata izpētei klasē; 
· direktora vietnieci izglītības jomā  sadarbībā ar pedagogu izstrādā plānu mikroklimata uzlabošanai klasē;
· izglītojamam, kurš ir upuris, saskaņojot ar vecākiem, ieteikt iespēju saņemt individuālas psihologa konsultācijas; 
· vienaudžu vardarbības mazināšanai nepieciešams arī regulārs preventīvais darbs, kas tiek īstenots ar audzināšanas plāna palīdzību. 

3.2. konfliktējošas attiecības ar pedagogu vai vairākiem pedagogiem (iespējama        emocionālā vai cita veida vardarbība)
Konfliktējošām attiecībām ar pedagogiem bieži vien pamatā ir neiecietīga attieksme, kas var būt gan no pedagoga puses, gan no izglītojamā  puses. Nerisināts konflikts var pārvērsties par emocionālu vardarbību, vai par fizisku vardarbību. Līdz ar to būtu nepieciešams izprast to, ka viedokļu sadursme ir normāla un pat vēlama pedagoģiskā procesa sastāvdaļa, jo pedagogs nepārtraukti rosina izglītojamos pārvarēt sevi, mācīties ko jaunu, darīt ko neparastu. Svarīgi ir izprast – kāpēc izglītojamais tā rīkojās. Piemēram, izglītojamie, kuri ir rupji un agresīvi, bieži vien cieš no vecāku emocionālas vardarbības vai pamešanas novārtā. Reizēm arī mācību viela izglītojamam var būt par sarežģītu un ar agresīvu uzvedību viņš izsaka savu neapmierinātību, ka nevar būt tikpat labs kā citi. Vienlaikus arī pedagoga attieksme var radīt izglītojamā nedrošības sajūtu, ka viņš ir nesaprasts un nepieņemts. Izglītojamais var nesaskatīt progresu savās zināšanās un prasmēs. 
 
[bookmark: _Hlk188432614]Ja tiek identificēta konfliktsituācija starp pedagogu vai pedagogiem un izglītojamo: 
· situācijā, kad pastāv konflikts starp kādu no pedagogiem un izglītojamo  var palīdzēt pedagogs un izglītības iestādes administrācija; 
· sākotnēji ir jāapzina konfliktējošās puses, jāizplāno sarunas gaita, jāizvirza konkrēti noteikumi sarunai un jāmēģina panākt konfliktējošo pušu vienošanās; 
· uzklausot abas puses jāmēģina izprast, kādi ir  izglītojamā uzvedības cēloņi, vai tie ir izglītojamā individuālie pārdzīvojumi vai  izglītojamā pamešana novārtā, vai citas problēmas, kas var būt saistītas arī ar pedagoga kompetences trūkumu; 
· pedagogam ir tiesības vērsties pēc palīdzības pie psihologa vai sociālā pedagoga, ja viņš vēlas izrunāties par saviem pārdzīvojumiem saistībā ar esošo konfliktu; 
· lai mazinātu spriedzi, kas rodas saskarsmes procesā ar  izglītojamiem, izglītības iestādes administrācijai būtu nepieciešams pedagogiem nodrošināt supervīzijas (atbalsta pasākumus), arī izvērtēt iespēju nodrošināt izglītojošus pasākumus, kas tiktu vērsti uz profesionālo kompetenču attīstīšanu, ietverot konfliktu risināšanas prasmes, sadarbības prasmes, pašpalīdzības prasmes darbam ar izglītojamiem. 

Situācija A2
Izglītojamie bez attaisnojoša iemesla neapmeklē izglītības iestādi:
                    Izglītojamā individuālā situācija
 
Ar izglītojamā individuālo situāciju jāsaprot piemēram, veselības problēmas, mācību un uzvedības traucējumi, individuālas pārdzīvojumi, kas saistīti ar attīstības vai traumatisko krīzi, izglītojamā izdarīti pārkāpumi.  
1.Izglītojamo nepieciešams uzklausīt (sarunu veic tas darbinieks, kuram ar izglītojamo ir vislabākais kontakts). 
2.Pedagogs sazinās ar vecākiem, lai noskaidrotu iespējamo problēmas cēloni,  uzaicina uz tikšanos. 
3.Pedagogs sadarbībā ar izglītības iestādes administrāciju un vecākiem izvērtē izglītojamā individuālo problēmu cēloni: 
3.1.veselības problēmas;
3.2.mācīšanās traucējumi;
  3.3.individuālas problēmas, kas saistītas ar attīstības vai traumatisko krīzi; 
3.4.citas iespējamās problēmas (piemēram, alkohola atkarība, delikventa uzvedība).
 Kā viena no problēmām var būt bērna atkarība no alkohola vai narkotiskajām vielām.
Kārtību, kādā nodrošināma bērna ārstēšana, ja konstatēts, ka bērns lietojis apreibinošās
vielas skatīt attēlā Nr.2.  
[bookmark: _Hlk188435441]4. Pedagogs  vai administrācijas pārstāvis izglītojamā individuālo problēmu gadījumā piedāvā iespējamo palīdzību ģimenei un izglītojamam, informē par citām iestādēm un speciālistiem, kur ģimene var vērsties, lai saņemtu nepieciešamo palīdzību (ja vecāki nepiekrīt nodrošināt psihologa konsultācijas  izglītojamam, tomēr izglītības iestādes personāls uzskata, ka izglītojamam būtu nepieciešama konkrētā speciālista palīdzība, atļauju var dot bāriņtiesa). 
5. Pedagogs  vai administrācijas pārstāvis sadarbībā ar vecākiem un izglītojamo sastāda nepieciešamās palīdzības un atbalsta plānu (piemēram, rakstisku vienošanos par turpmāko rīcību). 
6. Paralēli, pedagogs  vai administrācijas pārstāvis var pārrunāt ar klasi jautājumus, kas saistīti ar iecietību un izpratni dažādās situācijās, lai klasesbiedri nesāktu izglītojamo izstumt vai ignorēt. 
7. Ja izglītojamā vecāki atsakās sadarboties un neizrāda interesi par izglītojamā problēmām, kā arī izglītības iestāde veikusi visas nepieciešamās darbības atbilstoši kompetencei, lai uzlabotu situāciju, izglītības iestādes administrācija par problēmsituāciju nekavējoties ziņo bāriņtiesai un arī sociālajam dienestam (darbam ar vecākiem un izglītojamo var piesaistīt arī pašvaldības policijas pārstāvjus, ja attiecīgajā pašvaldībā ir izveidota nepilngadīgo likumpārkāpumu profilakses nodaļa). 
8. Ja ir iespējams, tad sociālais pedagogs kopīgi ar bāriņtiesu vai sociālo dienestu organizē starpinstitucionālu tikšanos, kurā piedalās arī ģimene, lai vienotos par tālākajām darbībām. 

Kārtība, kādā nodrošināma izglītojamā ārstēšana, ja konstatēts, ka izglītojamais lietojis apreibinošās vielas 
Attēls Nr.2 

apdraudēta dzīvība vai sākušies psihiski veselības 
traucējumi,

tuvākajā stacionārā iestādē 
 
(

BTA likums 60.panta 4.daļa)
 
Ja konstatēts, ka izglītojamais
lietojis apreibinošās vielas

narkologa konsultācija, sastādīts ā

(

MK noteikumu Nr.726 14.punkts)
 
 
Ja izglītojamais patvarīgi pārtrauc narkoloģisko ārstēšanos, 
ārstējošais ārsts 24 stundu laikā informē par to vismaz 
vienu no izīzizglītojamizglītojamā
 vecākiem, aizbildni vai bāriņtiesu un 
piecu darbdienu laikā rakstiski informē narkologu 
atbilstoši bērna dzīvesvietai.
 
(
1
MK noteikumu Nr.726 19.punkts)
 
 
Ja vismaz viens no bērna vecākiem vai aizbildnis 
atsakās no narkoloģiskās palīdzības izglītojamam, 
ārstē
jošais ārsts piecu darbdienu laikā rakstiski 
par to informē narkologu un bāriņtiesu
.

MK noteikumu Nr.726 18.punkts)
 
 
Informē bāriņtiesu

BTA likums 59.pants 2.d.
(
 
Sadarbojas ar veselības aprūpes 

tiesī
bu un interešu aizstāvību 

Bāriņtiesu likuma 17.panta 4.p.

nodrošināta izglītojamā aprūpe (tai skaitā 
veselības aprūpe) 
Bāriņtiesu 
(
likuma 17.panta 5.p.)

neatliekamos pasākumus(izmeklēšanu, 
ārstēšanu), ja vilcināšanās apdraud personas 
dzīvību 
(

Ārstniecības likuma 49.pants)

1. 16.12.2003. Ministru kabineta noteikumi Nr.726 „Kārtība, kādā veicama obligātā ārstēšana bērniem, kuriem radušies psihiski vai uzvedības traucējumi alkoholisko dzērienu, narkotisko, psihotropo vai citu apreibinošu vielu lietošanas dēļ, un kārtība, kādā sociālās korekcijas izglītības iestādēs bērniem nodrošināma obligātā ārstēšana no alkohola, narkotisko un psihotropo vielu atkarības” 
1. izmeklēšanas darbībās obligāti nepieciešams ietvert analīžu veikšanu u.c. nepieciešamās procedūras, lai noteiktu cik un kādas  apreibinošās vielas tikušas lietotas, piemēram, alkohols kopā ar toksiskām vai narkotiskām vielām utt 

Situācija A3
Izglītojamais bez attaisnojoša iemesla neapmeklē izglītības iestādi:
                      Problēmas ģimenē
 
1.Izglītojamo nepieciešams uzklausīt (sarunu veic tas darbinieks, kuram ar izglītojamo ir vislabākais kontakts).  
2.Izglītības iestādes atbalsta personāls kopā ar pedagogu izvērtē iespējamos cēloņus ģimenē,
ja nepieciešama papildus informācija pedagogs  kopā ar administrācijas pārstāvi var veikt mājas apmeklējumu. 
1. Gadījumā, ja ir aizdomas par sociālām problēmām ģimenē, piemēram, slikts finansiālais stāvoklis, konfliktējošas attiecības, slikta izglītojamā uzraudzība, ģimenes attiecību, struktūras izmaiņas (šķiršanās, jauna cilvēka ienākšana izglītojamā dzīvē), vāja izpratne vecākiem par nepieciešamību nodrošināt izglītojamam izglītību. Šajā gadījumā izglītības iestādes administrācijai vispirms mutiski, tad rakstiski jāinformē sociālais dienests. 
1. Gadījumā, ja ir pamatotas aizdomas par vardarbības faktu vai vecāku tiesību ļaunprātīgu izmantošanu pret izglītojamo, nekavējoties, izglītības iestādes administrācijai ne vēlāk kā tajā pašā dienā vispirms mutiski, tad rakstiski jāinformē bāriņtiesa un policija.  
3. Lai izglītojamam tiktu sniegta nepieciešamā palīdzība un nepieciešamais atbalsts izglītības iestādes pārstāvji, piemēram, sociālais pedagogs var organizēt vai piedalīties starpinstitucionālās tikšanās kopā ar bāriņtiesas pārstāvjiem, sociālajiem darbiniekiem un piesaistīt arī citus speciālistus, piemēram, policiju. 
 
Svarīgākais starpinstitūciju sadarbībā problēmsituācijas risināšanai ir izvirzīt vienotus mērķus, savlaicīgi, koordinēti un regulāri sadarboties ar citām institūcijām.

Metodiskā materiāla sagatavošanā izmantoti šādi normatīvie akti:
 
Bērnu tiesību aizsardzības likums 
Bāriņtiesu likums 
Sociālo pakalpojumu un sociālās palīdzības likums 
Izglītības likums 
Ārstniecības likums 
 
2008.gada 8.septembra Ministru kabineta noteikumi Nr.719 „Kārtība, kādā bērnam, kurš cietis no prettiesiskām darbībām, sniedz nepieciešamo palīdzību” 
2006.gada 	19.decembra 	Ministru 	kabineta 	noteikumi 	Nr.1037 
„Bāriņtiesas darbības noteikumi” 
2003.gada 16.decembra Ministru kabineta noteikumi Nr.726 „Kārtība, kādā veicama obligātā ārstēšana bērniem, kuriem radušies psihiski vai uzvedības traucējumi alkoholisko dzērienu, narkotisko, psihotropo vai citu apreibinošu vielu lietošanas dēļ, un kārtība, kādā sociālās korekcijas izglītības iestādēs bērniem nodrošināma obligātā ārstēšana no alkohola, narkotisko un psihotropo vielu atkarība.

